Melestradurezh: krouet e voe kumun Maoron e 1790. Gant al lezenn eus an 23 a viz Eost 1790 e voe lakaet Maoron da benn ur chanton, hini Maoron, gant peder chumun ennañ: Brennieg, Maoron, Sant-Brieg-Maoron ha Sant-Leri; e Bann Ploermael edo. Gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix, e voe miret ha brasaet ar chanton dindan anv Kanton Maoron ivez. Lakaet e oa bet Maoron en Arondisamant Ploermael bet krouet e 1800.